งดเติมเงินในตู้เอทีเอ็มใกล้จุดชุมนุม
ผู้บริหารแซมโก้ ประกาศงดเติมเงินในตู้เอทีเอ็มที่ตั้งอยู่ใกล้จุดผู้ชุมนุม บริเวณผ่านฟ้าฯ&nbsp; ราชดำเนิน ระบุเป็นพื้นที่เสี่ยง ประกันไม่รับผิดชอบ
15 มี.ค. 2553

ผู้บริหารแซมโก้ ประกาศงดเติมเงินในตู้เอทีเอ็มที่ตั้งอยู่ใกล้จุดผู้ชุมนุม บริเวณผ่านฟ้าฯ  ราชดำเนิน ระบุเป็นพื้นที่เสี่ยง ประกันไม่รับผิดชอบ
นายสมโภชน์  อินทรานุกูล ประธานกรรมการ บริษัท สยามแอดมินนิสเทรทีฟแมเนจเม้นท์ จำกัด หรือแซมโก้ ซึ่งเป็นบริษัทให้บริการขนส่งเงิน และบริการเติมเงินในตู้เอทีเอ็ม เปิดเผยว่า บริษัทมีความจำเป็นต้องงดเข้าไปเติมเงินในตู้กดเงินสดอัตโนมัติ หรือ ตู้เอทีเอ็ม ให้กับสาขาของธนาคารพาณิชย์ผู้ว่าจ้าง ประกอบด้วย ธนาคารไทยพาณิชย์ ธนาคารธนชาต ธนาคารทหารไทย และธนาคารออมสิน ในพื้นที่ที่มีการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ หรือ นปช. บริเวณถนนราชดำเนิน และสะพานผ่านฟ้าลีลาศ เนื่องจากรถขนเงินไม่สามารถเข้าไปได้ และเป็นพื้นที่ที่มีความเสี่ยง หากเกิดปัญหาบริษัทประกันจะไม่รับผิดชอบ ทั้งนี้จะมีการหารือกับธนาคารผู้ว่าจ้าง ในส่วนของการงดเข้าไปเติมเงินในตู้เอทีเอ็มในพื้นที่ที่มีความเสี่ยงเพิ่มเติมต่อไป
โดยบริษัทได้เพิ่มมาตรการขนเงินอย่างเข้มงวดมากขึ้น เนื่องจากในบริเวณเส้นทางที่มีการชุมนุมมีผู้คนจำนวนมาก ซึ่งถือเป็นจุดที่มีความล่อแหลม